Albuksen kaarti

Albuksen kaarti () on Harry Potter -sarjassa Harry Potterin johtama kerho, jossa harjoitellaan erilaisia itsensäpuolustamis- ja hyökkäystaikoja. Kerho perustetaan teoksessa Harry Potter ja Feeniksin kilta. == Toiminta == Ajatuksen kaartista keksii Hermione Granger ja nimen Ginny Weasley. Kerhon nimeksi ehdotetaan muun muassa Asiallinen Kerho, jotta nimen perusteella heitä ei saisi kiinni.Rowling, J. K. 2004, s. 475 Nimi lyhennetään AK:ksi. Lopulta se muutettiin tarkoittamaan Asiallisen Kerhon sijaan Albuksen Kaartia. Rowling, J. K. 2004, s. 476 Kaartiin kuului useita jäseniä eri tuvista, paitsi Luihuisista. Albuksen kaartilaiset kokoontuvat Tarvehuoneessa, joka sijaitsee seitsemännessä kerroksessa näkymättömissä, vastapäätä Barnabas Bauka-Aivoa esittävää kuvakudosta. Koska kerhon tulee pysyä salassa, Harry ilmoittaa kokousten ajankohdan jäsenille lumotuilla kolikoilla, kultakaljuunoilla. Hermione Granger on keksinyt idean lordi Voldemortin käyttämistä pimeän piirroista, mutta ei halua polttaa merkkiä kerholaisten ihoon vaan kolikoihin. Hermione myös laatii S.U.P.E.R.-tasoisen kirouksen, jonka hän langettaa tarvehuoneen seinällä pidettyyn jäsenluetteloon. Jokainen kaartin jäsen, joka on lukenut tekstin harjoitusten aikana ja hiiskahtaakin asiasta kerhon ulkopuoliselle, saa kasvoihinsa märkärakkuloista muodostuvan, ohimon poikki ulottuvan tekstin "Kielijä".Rowling, J. K. 2004, s. 738 Tätä kirousta ei pystytä purkamaan edes Pyhän Mungon taikatautien ja -vammojen sairaalassa. Albuksen Kaarti toimii noin puoli vuotta, ennen kuin Marietta Edgecombe kavaltaa heidät Dolores Pimennolle.Rowling, J. K. 2004, s. 739 Elokuvassa Mariettan sijaan Cho Chang ilmiantaa kaartin totuusseerumin vaikutuksen alaisena. Kerhon tultua ilmi rehtori Albus Dumbledore ottaa siitä vastuun itselleen, vaikkei todellisuudessa ole siitä mitenkään vastuussa. Teoksessa Harry Potter ja puoliverinen prinssi Albuksen Kaarti on lakkautettu, mutta kaksi sen jäsentä, Luna Lovekiva ja Neville Longbottom, tarkistavat yhä kolikoitaan ja tulevat auttamaan Harrya, Ronia ja Hermionea kuudennen vuoden lopussa. Albuksen Kaarti perustettiin uudelleen seitsemännessä kirjassa Nevillen, Ginnyn ja Lunan toimesta. Kun Luna vangittiin ja Ginny lähti koulusta Nevillestä tuli Kaartin johtaja. Kaarti toimi salaa Tarvehuoneessa ja Michael Cornerin jouduttua Amikusin ja Alekton kiduttamiksi tämän vapautettua ekaluokkalaisen jälki-istunnosta Kaartin toiminta jäi vähäiseksi. Kaartin jäsenet myöhemmin Harryn avustuksella kukistivat Amikusin ja Alekton ja osallistuivat Tylypahkan taisteluun. Yhteyskolikot jäävät kaartilaisille kaiken jälkeen, ja niistä muotoutuu eräänlaisia kunniamerkkejä. Vaihtoehtoisessa aikajanassa Ron ja Hermione ovat viimeiset elossa olevat Albuksen Kaartin jäsenet ja uhrautuvat jotta Scorpius voisi palauttaa ajankääntäjällä kaiken ennalleen. == Jäsenet == Kerhoon kuuluvat seuraavat henkilöt: *Harry Potter (opettaja) *Hermione Granger (kerhon keksijä) *Ron Weasley *Ginny Weasley (nimen keksijä) *Neville Longbottom *Luna Lovekiva *Fred Weasley *George Weasley *Susan Bones *Cho Chang (elokuvassa kerhon kavaltaja totuusseerumin alaisena) *Marietta Edgecombe (kerhon kavaltaja) *Seamus Finnigan *Lavender Brown *Parvati Patil *Padma Patil *Dean Thomas *Zacharias Smith *Angelina Johnson *Anthony Goldstein *Michael Corner *Ernie Macmillan *Colin Creevey *Dennis Creevey *Justin Finch-Fletchley *Terry Boot *Alicia Spinnet *Katie Bell *Hannah Abbot *Lee Jordan == Lähteet == * * * === Viitteet === Luokka:Harry Potter -käsitteet cs:Albus Brumbál#Brumbálova armáda fr:Poudlard#Armée de Dumbledore he:הארי פוטר - דמויות משנה#צבא דמבלדור